Mapa trasy Zamoskvoreckaja.
**Zamoskvoreckaja** (rus. Замоскворецкая) je v poradí druhá trasa moskovského metra. Je vedená zo severozápadu na juhovýchod mesta. Jej celková dĺžka je 37 km a je na nej 20 staníc. Cesta z jednej konečnej stanice do druhej trvá približne 53 minút. Priemerná rýchlosť súpravy je 42 km/hod. Na mape je trasa značená tmavozelenou farbou.

História výstavby
-----------------

Prvý úsek tejto trasy (Sokol – Teatraľnaja) bol spustený do prevádzky v roku 1938 a vytvoril základ druhej trasy moskovského metra. Stanica Majakovskaja získala v roku 1939 ocenenie Grand Prix na Medzinárodnej výstave v New Yorku. Druhý úsek (Teatraľnaja – Avtozavodskaja ) bol otvorený v roku 1943 počas II. svetovej vojny. Tento úsek prechádza 2-krát popod rieku Moskva. V roku 1964 bol uvedený do prevádzky úsek Sokol – Rečnoj vokzal a trasa dosiahla svoj konečný bod na severozápade. V roku 1969 bol dokončený úsek Avtozavodskaja – Kachovskaja, pričom trasa prekročila rieku Moskva pomocou mostnej konštrukcie. 

V roku 1979 bola otvorená stanica Tverskaja (pôvodný názov Gorkovskaja) medzi stanicami Majakovskaja a Teatraľnaja vybudovaná počas prevádzky trasy. V 1984 bola trasa predĺžená zo stanice Kaširskaja do stanice Orechovo a v roku 1985 do stanice Krasnogvardejskaja, kde v súčasnosti končí. Úsek Kaširskaja – Kachovskaja od roku 1995 tvorí trasu **Kachovskaja**.

Prítomnosť a budúci rozvoj
--------------------------

Trasu obsluhujú dve depá: od roku 1938 depo Sokol a od roku 1969 aj depo Zamoskvoreckoje. Na trase v súčasnosti premávajú osemvozňové súpravy 81-717/714. Južná časť trasy je značne preťažená, najmä v špičke, nakoľko depo Zamoskvoreckoje nie je schopné zabezpečiť dostatok vozňových súprav v tomto úseku. Situáciu vyrieši až ukončenie výstavby depa Bratejevo.

V súčasnosti prebieha rekonštrukcia staníc na prvých úsekoch trasy. Hydroizolácia týchto staníc už neplní svoju funkciu a do staníc preniká spodná voda. Konštrukcia staníc nie je ohrozená, ale priesaky vody negatívne ovplyvňujú ich vzhľad. Postupne sa rekonštruujú stanice Belorusskaja, Majakovskaja, Teatraľnaja, a Novokuzneckaja.

Na južnom konci trasy je rozostavaná stanica Bratejevo (predpokladaný termín otvorenia, rok 2008) a spolu s ňou sa stavia aj depo. V budúcnosti sa počíta s predĺžením trasy na sever (stanice Belomorskaja a Ulica Dybenko).

Stanice
-------

* Chovrino (Ховрино) (prestup na linku )
* Bielomorskaja (Беломорская)
* Rečnoj vokzal (Речной вокзал)
* Vodnyj stadion (Водный стадион)
* Vojkovskaja (Войковская) (prestup na linky  a )
* Sokol (Сокол)
* Aeroport (Аэропорт)
* Dinamo (Динамо) (prestup na linky )
* Belorusskaja (Белорусская) (prestup na linky 5,  a )
* Majakovskaja (Маяковская)
* Tverskaja (Тверская) (prestup na linky  a )
* Teatraľnaja (Театральная) (prestup na linky 1 a 3)
* Novokuzneckaja (Новокузнецкая) (prestup na linky  a )
* Paveleckaja (Павелецкая) (prestup na linku 5)
* Avtozavodskaja (Автозаводская) (prestup na linku )
* Technopark (Технопарк) (budúca prestup na linku )
* Kolomenskaja (Коломенская)
* Kaširskaja (Каширская) (prestup na linku )
* Kantemirovskaja (Кантемировская)
* Caricyno (Царицыно) (prestup na linku )
* Orechovo (Орехово)
* Domodedovskaja (Домодедовская)
* Krasnogvardejskaja (Красногвардейская) (prestup na linku )
* Alma-Atinskaja (Алма-Атинская)

Iné projekty
------------

Commons
* Spolupracuj na Commons Commons ponúka multimediálne súbory na tému **Zamoskvoreckaja**